**Ministru kabineta noteikumu projekta „Grozījumi Ministru kabineta 2006.gada 31.oktobra noteikumos Nr.884 „Kārtība, kādā tiek veikta informācijas apmaiņa tiešo nodokļu jomā ar Eiropas Savienības dalībvalstīm un valstīm, ar kurām ir noslēgti starptautiskie līgumi par nodokļu dubultās uzlikšanas un nodokļu nemaksāšanas novēršanu””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Padomes 2011.gada 15.februāra Direktīvas 2011/16/ES par administratīvu sadarbību nodokļu jomā un ar ko atceļ Direktīvu 77/799/EEK (turpmāk – Direktīva 2011/16/ES) pārņemšana |
|  2. |  Pašreizējā situācija un problēmas | Šobrīd informācijas apmaiņas kārtību nosaka Ministru kabineta 2006.gada 31.oktobra noteikumi Nr.884 „Kārtība, kādā tiek veikta informācijas apmaiņa tiešo nodokļu jomā ar Eiropas Savienības dalībvalstīm un valstīm, ar kurām ir noslēgti starptautiskie līgumi par nodokļu dubultās uzlikšanas un nodokļu nemaksāšanas novēršanu” (turpmāk – MK noteikumi Nr.844), kuros ir pārņemta Padomes 1977.gada 19.decembra Direktīva 77/799/EEK (ar grozījumiem) par dalībvalstu kompetento iestāžu savstarpēju palīdzību tiešo un netiešo nodokļu jomā. Saskaņā ar MK noteikumiem Nr.844 informācijas apmaiņu veic Valsts ieņēmumu dienests (turpmāk – VID), saņemot un sniedzot informāciju par tiešajiem nodokļiem, kas ir nepieciešama iekšzemes normatīvo aktu un Eiropas Savienības tiesību aktu prasību izpildei attiecībā uz Eiropas Savienības dalībvalstu tiešajiem nodokļiem un nodokļiem, kas ir norādīti Latvijas noslēgtajos starptautiskajos līgumos. Informācijas apmaiņa tiek veikta pēc pieprasījuma, automātiski vai spontāni. Pamatā MK noteikumi Nr.844 atbilst Direktīvā 2011/16/ES iekļautajām prasībām, taču, ņemot vērā, ka Direktīva 2011/16/ES detalizētāk reglamentē tajā paredzētos procesus, nepieciešams veikt vairākus precizējumus un papildinājumus.Direktīvas 2011/16/ES ietvaros ir jāsniedz arī par trešajām personām (citas valsts nodokļu maksātājiem) iegūstama informācija, ja šī informācija ir paredzami svarīga  konkrētās pieprasītājas valsts nodokļu maksātāja nodokļu administrēšanai. Informācijas iegūšanai par darījuma partneriem ir būtiska nozīme gan nepietiekamās kapitalizācijas normu ievērošanas pārbaudes gadījumā, gan arī transfertcenu regulējumā.Tādējādi, lai pieprasītāja valsts iegūtu informāciju par trešās personas, piemēram, bankas kontu, konta turētājiem, kontā veiktajiem darījumiem un citu informāciju, pieprasītājai valstij informācija būtu jāpieprasa trešajai valstij. Savukārt, trešā valsts informāciju pieprasītu VID, tādējādi radot administratīvo slogu nodokļu administrācijām un paildzinot informācijas iegūšanu no iestādēm vai pat padarot to neiespējamu. Tāpat jāņem vērā, ka darījumus var veikt, iesaistot trešo valstu, kuras nav Eiropas Savienības dalībvalstis un ar kurām nodokļu administrācijas nav noslēgušas sadarbības līgumus, personas.Tādējādi šī brīža tiesiskais regulējums liedz VID operatīvi iegūt informāciju par ārvalstu nodokļu maksātāju kontiem. Šāda piekļuve būtu nepieciešama, piemēram, lai noteiktu, vai ārvalstu nodokļu maksātājam Latvijā nebūtu jāreģistrē pastāvīgā pārstāvniecība. Tāpat, iegūstot kredītiestādes informāciju par ārvalstu nodokļu maksātāja kontā veiktajiem darījumiem, tas atvieglotu Latvijas nodokļu maksātāja sniegtās informācijas izvērtēšanu par veiktajiem norēķiniem ar ārvalstu nodokļu maksātāju, un ļautu noskaidrot ārvalstu nodokļu maksātāja līdzekļu avotus vai to izlietojumu (piemēram, vai netiek veidota krāpšanās shēma utt.). Tādējādi nepieciešams pilnveidot MK noteikumos Nr.884 iekļauto skaidrojumu, ko nozīmē informācijas apmaiņa pēc pieprasījuma.Direktīva 2011/16/ES paredz jebkādas informācijas, kas ir nodokļu maksātāja vai VID rīcībā, vai kuru tie var iegūt saskaņā ar likumu, sniegšanu, ja tā ir paredzami svarīga informācijas pieprasītājas valsts nodokļu uzlikšanai. Savukārt informācijas vākšana pēc nejaušības principa tiek novērsta, pamatojoties uz to, ka informācija ir sniedzama pēc pieprasījuma, nodokļu uzlikšanas vajadzībām konkrētam nodokļu maksātājam, un ar nosacījumu, ka informācijas pieprasījums satur nepieciešamo informācijas apjomu, lai valsts, kurai pieprasa informāciju, varētu identificēt attiecīgās informācijas pieejamību. Šobrīd MK noteikumi Nr.884 nenosaka termiņus, kādos ir sniedzama pieprasītā informācija Eiropas Savienības dalībvalsts kompetentajai iestādei utt., taču Direktīva 2011/16/ES nosaka šādus termiņus, tādējādi ir veicami papildinājumi minētajos noteikumos attiecībā uz termiņiem.Bez tam, salīdzinot ar spēkā esošo regulējumu, pieprasījuma saņēmējas dalībvalsts kompetentā iestāde var atteikties sniegt informāciju tikai tad, ja pieprasījuma iesniedzēja dalībvalsts juridisku, nevis faktisku iemeslu dēļ nespēj sniegt līdzīgu informāciju. Līdz ar to faktiska nespēja sniegt pieprasīto informāciju vairs nevar būt par pamatu atteikumam sniegt informāciju.Direktīva 2011/16/ES nosaka informācijas apmaiņu ar valstīm, kas nav Eiropas Savienības dalībvalstis (trešās valstis). Regulējums paredz informācijas, kas saņemta no trešās valsts, sniegšanu citu Eiropas Savienības dalībvalstu kompetentajām iestādēm. Tādējādi MK noteikumos Nr.884 jānosaka VID tiesības nodot no to valstu kompetentajām iestādēm, ar kurām Latvijas ir noslēgusi nodokļu konvencijas, saņemto informāciju citas Eiropas Savienības dalībvalsts kompetentai iestādei.2013.gada 14.marta likumā "Grozījumi Kredītiestāžu likumā", papildinot Kredītiestāžu likumu ar 63.panta 111daļu, tika ieviests jēdziens "paredzami svarīga vai svarīga informācija". Atbilstoši minētajai normai paredzami svarīga vai svarīga informācija ir sniedzama arī pamatojoties uz pieprasījumu, ko akceptēja attiecīga Valsts ieņēmumu dienesta amatpersona saskaņā ar Eiropas Savienības normatīvajiem aktiem. Ņemot vērā minēto, lai saskaņotu noteikumu projektu ar Kredītiestāžu likumu, noteikumu projektā nepieciešams paredzēt, ka Eiropas Savienības tiesību aktos minēto prasību izpildei kompetentās iestādes apmainās ar paredzami svarīgu vai svarīgu informāciju.Padomes 2011.gada 15.februāra Direktīvu 2011/16/ES par administratīvu sadarbību nodokļu jomā un ar ko atceļ Direktīvu 77/799/EEK bija jāievieš Latvijas Republikas normatīvajos aktos līdz 2013.gada 1.janvārim. Likums "Grozījumi likumā "Par Valsts ieņēmumu dienestu"", ar kuru daļēji pārņem Direktīvas 2011/16/ES prasības, 2013.gada 3.janvārī ir paziņots Eiropas Komisijai. Saeima 2013.gada 14.martā galīgajā lasījumā pieņēma likumu "Grozījumi likumā "Par nodokļiem un nodevām"" un "Grozījumi Kredītiestāžu likumā", ar kuru daļēji pārņem Direktīvas 2011/16/ES prasības. Tādējādi, lai pilnā apmērā pārņemtu Direktīvas 2011/16/ES prasības, nepieciešams pieņemt noteikumu projektu. Saistībā ar to, ka Latvijas Republika līdz šim nav pilnā mērā pārņēmusi Direktīvu 2011/16/ES, 2013.gada 30.janvārī Eiropas Komisija nosūtīja Latvijas Republikai formālu paziņojumu pārkāpumu procedūras lietā Nr.2013/0052. Tādējādi noteikumu projekta pieņemšana nepieciešama arī pārkāpuma procedūras Nr.2013/0052 izbeigšanai. |
|  3. | Saistītie politikas ietekmes novērtējumi un pētījumi |  Projekts šo jomu neskar |
|  4. |  Tiesiskā regulējuma mērķis un būtība | Noteikumu projekts paredz: * precizēt lietoto terminoloģiju;
* noteikt, ka informācija pēc pieprasījuma ir sniedzama ne tikai par konkrētu nodokļu maksātāju, bet arī par citu saistītu personu un tās veiktajiem darījumiem, kam varētu būt ietekme attiecībā uz konkrētā nodokļu maksātāja nodokļu apmēra noteikšanu;
* informācijas sniegšanas vai pieprasījuma saņemšanas apstiprināšanas termiņus VID;
* VID tiesības lūgt atsauksmi ES dalībvalsts kompetentajai iestādei par VID sniegto informāciju, kā arī VID pienākumu nosūtīt atsauksmi par saņemto informāciju, ja to lūdz ES dalībvalsts kompetentā iestāde;
* informēšanas procedūru un termiņus, konstatējot trūkumus informācijas pieprasījumā;
* VID tiesības nodot no to valstu kompetentajām iestādēm, ar kurām Latvijas ir noslēgusi starptautiskos līgumus, saņemto informāciju citas Eiropas Savienības dalībvalsts kompetentai iestādei;
* noteikt pienākumu nodrošināt plašāku sadarbību jebkurai dalībvalstij, ja tā nodrošina plašāku sadarbību nekā paredzēts saskaņā ar tās normatīvajiem aktiem.
* saskaņot terminoloģiju ar Kredītiestāžu likumu, nosakot, ka Eiropas Savienības tiesību aktos minēto prasību izpildei kompetentās iestādes apmainās ar paredzami svarīgu vai svarīgu informāciju.
 |
|  5. |  Projekta izstrādē iesaistītās institūcijas | VID, Latvijas Komercbanku Asociācija, Latvijas Privātbanku asociācija. |
|  6. |  Iemesli, kādēļ netika nodrošināta sabiedrības līdzdalība |  Noteikumu projekts galvenokārt paredz tehniski pārņemt Direktīvas 2011/16/ES prasības. |
|  7. |  Cita informācija |  Projekts šo jomu neskar |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Noteikumu projekta tiesiskais regulējums attiecināms gan uz nodokļu administrāciju, t.i., VID, gan nodokļu maksātājiem.Regulējums attiecībā uz informācijas apmaiņu saskaņā ar ES normatīvajiem aktiem attieksies uz nodokļu administrāciju. Attiecībā uz informācijas apmaiņu tiešo nodokļu jomā 2009.gadā ir saņemti 177 pieprasījumi no citām valstīm, 2010.gadā – 156, 2011.gadā – 147. Uz citu valstu pieprasījumiem 2009.gadā ir nosūtītas 104 atbildes, 2010.gadā – 116, 2011.gadā – 125. Savukārt VID ir nosūtījis 2009.gadā 41 pieprasījumu citām valstīm (saņēmis atbildes uz 34 pieprasījumiem), 2010.gadā – 54 (saņēmis 30 atbildes uz pieprasījumiem), 2011.gadā – 116 (saņēmis atbildes uz 105 pieprasījumiem). Automātiska informācijas apmaiņa 2009.gadā ir notikusi 5782 gadījumos, 2010.gadā – 4529. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar |
|  3. |  Tiesiskā regulējumafinansiālā ietekme | Projekts šo jomu neskar  |
|  4. |  Tiesiskā regulējuma nefinansiālā ietekme |  Projekts šo jomu neskar |
|  5. |  Administratīvās procedūras raksturojums | VID pēc MK noteikumu spēkā stāšanās būs jānodrošina noteikumos noteikto termiņu attiecībā uz informācijas sniegšanu vai pieprasījuma saņemšanas apstiprināšanu ievērošana. |
|   6. |  Administratīvo izmaksu monetārs novērtējums |  Projekts šo jomu neskar |
|  7. |  Cita informācija |  Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | Lai pārņemtu Direktīvu 2011/16/ES Saeima 2013.gada 14.martā trešajā lasījumā ir pieņēmusi likumu „Grozījumi likumā „Par nodokļiem un nodevām”” un likumu „Grozījumi Kredītiestāžu likumā” kā arī 2012.gada 13.decembrī pieņemts likums „Grozījumi likumā „Par Valsts ieņēmumu dienestu”. |
|  2. |  Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  Saistības pret Eiropas Savienību |  Padomes 2011.gada 15.februāra Direktīva 2011/16/ES par administratīvu sadarbību nodokļu jomā un ar ko atceļ Direktīvu 77/799/EEK  |
|  Citas starptautiskās saistības | Projekts šo jomu neskar |
|  Cita informācija |  Nav. |
|  1.tabulaTiesību akta projekta atbilstība ES tiesību aktiem |
|  Attiecīgā ES tiesību akta datums, numurs un nosaukums |  Aizpilda, ja ar projektu tiek pārņemts vai ieviests vairāk nekā viens ES tiesību akts – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punkta ietvaros |
|   Nav attiecināms |
|  A |  B |  C |  D |
| 1.pants | Likums „Par nodokļiem un nodevām”, MK noteikumi Nr.884, Noteikumu projekta 5.punkts | Pārņemts pilnībā | Nacionālais tiesību akts neparedz stingrākas prasības. |
| 2.pants | Likums „Par nodokļiem un nodevām”, MK noteikumi Nr.884 | Pārņemts pilnībā | Nacionālais tiesību akts neparedz stingrākas prasības. |
| 3.pants | MK noteikumi Nr.884 | Pārņemts pilnībā | Nacionālais tiesību akts neparedz stingrākas prasības. |
| 5.pants | 14.03.2013. likums „Grozījumi likumā Par nodokļiem un nodevām””  | Pārņemts pilnībā | Nacionālais tiesību akts neparedz stingrākas prasības |
| 6.pants | 14.03.2013. likums „Grozījumi likumā „Par nodokļiem un nodevām”” 5.pants, MK noteikumi Nr.884 | Pārņemts pilnībā | Nacionālais tiesību akts neparedz stingrākas prasības. |
| 7.pants | Noteikumu projekta 7., 8. un 9.punkts | Pārņemts pilnībā | Nacionālais tiesību akts neparedz stingrākas prasības. |
| 8.pants | MK noteikumi Nr.884 | Pārņemts pilnībā | Nacionālais tiesību akts neparedz stingrākas prasības. |
| 9.pants | MK noteikumi Nr.884 | Pārņemts pilnībā | Nacionālais tiesību akts neparedz stingrākas prasības. |
| 10.pants | Noteikumu projekta 11.punkts | Pārņemts pilnībā | Nacionālais tiesību akts neparedz stingrākas prasības. |
| 11.pants | Likums „Par nodokļiem un nodevām”, likums „Par Valsts ieņēmumu dienestu” | Pārņemts pilnībā | Nacionālais tiesību akts neparedz stingrākas prasības. |
| 12.pants | Likums „Par nodokļiem un nodevām”, likums „Par Valsts ieņēmumu dienestu” | Pārņemts pilnībā | Nacionālais tiesību akts neparedz stingrākas prasības. |
| 13.pants | likums „Grozījumi likumā „Par Valsts ieņēmumu dienestu | Pārņemts pilnībā | Nacionālais tiesību akts neparedz stingrākas prasības. |
| 14.pants | Noteikumu projekta 6., 10. un 11.punkts | Pārņemts pilnībā | Nacionālais tiesību akts neparedz stingrākas prasības. |
| 16.pants | MK Noteikumi Nr.884; Noteikumu projekta 15.punkts | Pārņemts pilnībā | Nacionālais tiesību akts neparedz stingrākas prasības. |
| 17.pants | Likums „Par Valsts ieņēmumu dienestu”, MK noteikumi Nr.884, noteikumu projekta 5, 9.-12.punkts | Pārņemts pilnībā | Nacionālais tiesību akts neparedz stingrākas prasības. |
| 18.pants | Likumprojekta „Grozījumi likumā Par nodokļiem un nodevām”” 4. un 5.pants, likumprojekta „Grozījumi Kredītiestāžu likumā” 1.pants | Pārņemts pilnībā | Nacionālais tiesību akts neparedz stingrākas prasības. |
| 19.pants | Noteikumu projekta 17.punkts | Pārņemts pilnībā | Nacionālais tiesību akts neparedz stingrākas prasības. |
| 21.pants | Noteikumu projekta 3.punkts | Pārņemts pilnībā | Nacionālais tiesību akts neparedz stingrākas prasības. |
| 22.pants | Likums „Par nodokļiem un nodevām”, likums „Par Valsts ieņēmumu dienestu”, MK noteikumi Nr.884, noteikumu projekts | Pārņemts pilnībā | Nacionālais tiesību akts neparedz stingrākas prasības. |
| 24.pants | Noteikumu projekta 16.punkts | Pārņemts pilnībā | Nacionālais tiesību akts neparedz stingrākas prasības. |
| 25.pants | MK noteikumi Nr.884 | Pārņemts pilnībā | Nacionālais tiesību akts neparedz stingrākas prasības. |
|  Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. |  Projekts šo jomu neskar |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Latvijai ir pienākums informēt Eiropas Komisiju par Direktīvas 2011/16/ES pārņemšanu.Saskaņā ar Direktīvas 2011/16/ES 4.panta 1.punktu Latvija ir informējusi Eiropas Komisiju, ka kompetentā iestāde šīs direktīvas piemērošanai ir Latvijas Republikas VID. |
|  Cita informācija |  Projekts šo jomu neskar |
|   2.tabulaAr tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Projekts šo jomu neskar |
|    |
|  A |  B |  C |
|   Projekts šo jomu neskar |   Projekts šo jomu neskar |  Projekts šo jomu neskar |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  Projekts šo jomu neskar |
|  Cita informācija | Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
|  1. |  Sabiedrības informēšana par projekta izstrādes uzsākšanu | Ir notikušas sanāksmes ar Latvijas Komercbanku asociāciju par likumprojektu „Grozījumi Kredītiestāžu likumā” (Reģ.Nr.464/Lp11) (pieņemts 2013.gada 14.martā), kuru gaitā ir diskutēts par to, ka ir nepieciešami atsevišķi grozījumi MK noteikumos Nr.844. |
|  2. |  Sabiedrības līdzdalība projekta izstrādē | Projekts šo jomu neskar |
|  3. |  Sabiedrības līdzdalības rezultāti | Latvijas Komercbanku asociācija un Latvijas Privātbanku asociācija piekrīt, ka nepieciešami grozījumi MK noteikumos Nr.884, taču nav bijusi diskusija par nepieciešamo grozījumu apjomu. |
|  4. |  Saeimas un ekspertu līdzdalība | Nav |
|  5. |  Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas |  VID |
|  2. |  Projekta izpildes ietekme uz pārvaldes funkcijām |  Projektā paredzēto regulējumu nodrošinās VID savu funkciju ietvaros. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Jaunas institūcijas netiek veidotas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Esošās institūcijas netiek likvidētas. Likumprojekta izpilde notiks esošo valsts institūciju ietvaros. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Esošās institūcijas netiks reorganizētas vai arī apvienotas.  |
|  6. |  Cita informācija |  Nav. |

Anotācijas III sadaļa – projekts šīs jomas neskar.

Finanšu ministrs A.Vilks

03.04.2013 18:07

2087

Roberts Auziņš, 67083919

Roberts.Auzins@fm.gov.lv